text: Mystik om ny brand i Esbjerg
  31 oktober 2011 kl. 09.19
  Søndag var der igen en mindre brand i en beboelsesejendom i den østlige del af Esbjerg.
  Politiet undersøger om branden er påsat, og om den kan sættes i forbindelse med tre andre mindre brande i beboelsesejendomme i Esbjerg i den senere tid.
  Branden søndag opstod i en kælder Hans Tausens Vej.
  - Vi er opmærksomme på, at der kan være en sammenhæng, men vi har endnu ikke nogen grund til at sige, at branden var påsat, siger vagtchefen hos Syd- og Sønderjyllands Politi til jv.dk.
  Ifølge politiet har der "været nogen røgudvikling" - men ingen er kommet til skade, og ilden var hurtigt slukket.
  